Document ID: 31976R2575

ΚΑΝΟΝΙΣΜΟΣ (ΕΟΚ) αριθ. 2575/76 ΤΗΣ ΕΠΙΤΡΟΠΗΣ της 22ας Οκτωβρίου 1976 περί τροποποιήσεως ή καταργήσεως διαφόρων κανονισμών "περί των μέτρων παρεμβάσεως στον τομέα του γάλακτος και των γαλακτοκομικών προϊόντων"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 559/76(2), και ιδίως τα άρθρα 6 παράγραφος 7 και 7 παράγραφος 5,
Εκτιμώντας:
ότι το άρθρο 15 του κανονισμού (ΕΟΚ) αριθ. 1687/76 της Επιτροπής της 30ής Ιουνίου 1976 περί καθορισμού των κοινών λεπτομερειών του ελέγχου της χρησιμοποιήσεως και/ή του προορισμού προϊόντων προερχομένων από την παρέμβαση(3), όπως τροποποιήθηκε από τον κανονισμό (ΕΟΚ) αριθ. 2054/76(4), καταργεί ορισμένες διατάξεις διαφόρων κανονισμών περί των μέτρων παρεμβάσεως στον τομέα του γάλακτος-
ότι άλλες διατάξεις ορισμένων από αυτούς τους κανονισμούς πρέπει να προσαρμοσθούν στην κοινοτική νομοθεσία-
ότι διάφοροι κανονισμοί προβλεπόμενοι στο άρθρο 15 του κανονισμού (ΕΟΚ) αριθ. 1687/76 κατέστησαν άνευ αντικειμένου και δύνανται να καταργηθούν-
ότι οι κανονισμοί για προσαρμογή ή κατάργηση είναι οι ακόλουθοι:
- κανονισμός (ΕΟΚ) αριθ. 1282/72 της Επιτροπής της 21ης Ιουνίου 1973 περί της πωλήσεως στο στρατό και στις εξομοιωμένες μονάδες, βουτύρου σε μειωμένη τιμή(5), όπως τροποποιήθηκε τελευταία από τον κανονισμό (ΕΟΚ) αρθ. 2242/76(6),
- κανονισμός (ΕΟΚ) αριθ. 1519/72 της Επιτροπής της 14ης Ιουλίου 1972 περί της πωλήσεως δια δημοπρασίας βουτύρου σε μειωμένη τιμή για την εξαγωγή ορισμένων μιγμάτων λιπών(7), όπως τροποποιήθηκε τελευταία από τον κανονισμό (ΕΟΚ) αριθ. 2904/73(8),
- κανονισμός (ΕΟΚ) αριθ. 1717/72 της Επιτροπής της 8ης Αυγούστου 1972 περί της πωλήσεως βουτύρου σε μειωμένη τιμή σε μη κερδοσκοπικά ιδρύματα και οργανισμούς(9), όπως τροποποιήθηκε τελευταία από τον κανονισμό (ΕΟΚ) αριθ. 2242/76(6) ,
- κανονισμός (ΕΟΚ) αριθ. 71/73 της Επιτροπής της 4ης Ιανουαρίου 1973 περί της πωλήσεως βουτύρου δημοσίων αποθεμάτων(10), όπως τροποποιήθηκε τελευταία από τον κανονισμό (ΕΟΚ) αριθ. 3038/74(11),
- κανονισμός (ΕΟΚ) αριθ. 349/73 της Επιτροπής της 31ης Ιανουαρίου 1973 περί της διαθέσεως σε μειωμένη τιμή βουτύρου παρεμβάσεως που προορίζεται για άμεση κατανάλωση υπό μορφή συμπεπυκνωμένου βουτύρου(12), όπως τροποποιήθηκε τελευταία από τον κανονισμό (ΕΟΚ) αριθ. 2586/73(13),
- κανονισμός (ΕΟΚ) αριθ. 232/75 της Επιτροπής της 30ής Ιανουαρίου 1975 περί της πωλήσεως σε μειωμένη τιμή βουτύρου που προορίζεται για την παρασκευή προϊόντων ζαχαροπλαστικής και παγωτών(14), όπως τροποποιήθηκε τελευταία από τον κανονισμό (ΕΟΚ) αριθ. 1980/76(15),
- κανονισμός (ΕΟΚ) αριθ. 2978/74 της Επιτροπής της 26ης Νοεμβρίου 1974 περί καθορισμού των όρων πωλήσεως του αποκορυφωμέου γάλακτος εις κόνιν, το οποίο ευρίσκεται στην κατοχή των οργανισμών παρεμβάσεως και προορίζεται για εξαγωγή και περί της προσαρμογής των επιστροφών που καθορίζονται εκ των προτέρων για το αποκορυφωμένο γάλα εις κόνιν που δεν προέρχεται από τα αποθέματα παρεμβάσεως(16),
- κανονισμός (ΕΟΚ) αριθ. 3178/75 της Επιτροπής της 4ης Δεκεμβρίου 1975 περί της πωλήσεως δια δημοπρασίας αποκορυφωμένου γάλακτος εις κόνιν σε μειωμένη τιμή, για εξαγωγή υπό μορφή συνθέτων ζωοτροφών(17),
- κανονισμός (ΕΟΚ) αριθ. 3253/75 της Επιτροπής, της 12ης Δεκεμβρίου 1975 περί της πωλήσεως δια δημοπρασίας αποκορυφωμένου γάλακτος εις κονιν που προορίζεται για μεταποίηση σε σύνθετες ζωοτροφές(18),
- κανονισμός (ΕΟΚ) αριθ. 3354/75 της Επιτροπής της 23ης Δεκεμβρίου 1975 περί της πωλήσεως διά δημοπρασίας αποκορυφωμένου γάλακτος εις κόνιν σε μειωμένη τιμή, το οποίο προορίζεται για την παρασκευή συνθέτων ζωοτροφών για χοίρους ή πουλερικά(19), όπως τροποποιήθηκε τελευταία από τον κανονισμό (ΕΟΚ) αριθ. 357/76(20)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 5 του κανονισμού (ΕΟΚ) αριθ. 1282/72 αντικαθίσταται από το ακόλουθο κείμενο:
"Άρθρο 5
Στην περίπτωση που η αγορά πραγματοποιείται μέσω τρίτου μεσολαβούντος, η παράδοση του βουτύρου υπόκειται στην παροχή ασφαλείας η οποία εξασφαλίζει την παράδοση στο στρατό ή στις εξομοιωμένες μονάδες και την παραλαβή από αυτούς.
Η ασφάλεια ισούται με το ποσό μειώσεως της τιμής αγοράς που προκύπτει από την εφαρμογή του άρθρου 2, προσαυξημένο κατά 15 λογιστικές μονάδες ανά 100 χιλιόγραμμα."
Άρθρο 2
Το κείμενο του άρθρου 6 του κανονισμού (ΕΟΚ) αριθ. 1717/72 αντικαθίσταται από το ακόλουθο κείμενο:
"Άρθρο 6
Η παράδοση του βουτύρου υπόκειται, στις κατωτέρω περιπτώσεις, στην παροχή ασφαλείας που εξασφαλίζει την παράδοση στο ίδρυμα ή στον οργανισμό και την παραλαβή από αυτά:
- όταν η αγορά πραγματοποιείται μέσω τρίτου μεσολαβούντος,
- όταν η ποσότητα που αποτελεί το αντικείμενο της συμβάσεως αγοράς υπερβαίνει τους 5 τόννους, ή
- όταν το ίδρυμα ή ο ενδιαφερόμενος οργανισμός είναι εγκατεστημένα σε άλλο Κράτος μέλος από το Κράτος μέλος που προβαίνει στην πώληση.
Η ασφάλεια ισούται με το ποσό της μειώσεως της τιμής αγοράς που προκύπτει από την εφαρμογή του άρθρου 3 παράγραφος 1 προσαυξημένο κατά 15 λογιστικές μονάδες ανά 100 χιλιόγραμμα."
Άρθρο 3
Το κείμενο του άρθρου 11 του κανονισμού (ΕΟΚ) αριθ. 349/73 αντικαθίσταται από το ακόλουθο κείμενο:
"Άρθρο 11
Η ενίσχυση που προβλέπεται στο άρθρο 3 παράγραφος 1 καταβάλλεται στον υπογράψαντα τη σύμβαση αποθεματοποιήσεως μόνον κατόπιν προσκομίσεως της αποδείξεως διά της οποίας πιστοποιείται ότι επληρώθησαν οι όροι που προβλέπονται στα άρθρα 5 και 6."
Άρθρο 4
Στο άρθρο 18 παράγραφος 3 του κανονισμού (ΕΟΚ) αριθ. 232/75, το κείμενο του πρώτου εδαφίου αντικαθίσταται από το ακόλουθο κείμενο:
"3. Όσον αφορά τα προϊόντα που αναφέρονται στο άρθρο 6 παράγραφος 1 υπό β), τα Κράτη μέλη δύνανται να προβλέπουν ότι ο έλεγχος που προβλέπεται στο άρθρο 2 παράγραφος 1 του κανονισμού (ΕΟΚ) αριθ. 1687/76 θεωρείται ότι πραγματοποιήθηκε αν ο πωλητής υποβάλει δήλωση του τελικού χρήστου στην οποία αυτός:"
Άρθρο 5
Οι κανονισμοί (ΕΟΚ) αριθ. 1519/72, 71/73, 2978/74, 3178/75, 3253/75 και 3354/75 καταργούνται.
Άρθρο 6
Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εν τούτοις, τα προϊόντα που εξήλθαν από τα αποθέματα παρεμβάσεως πριν από αυτή την ημερομηνία εξακολουθούν να υπόκεινται στις διατάξεις που ισχύουν μέχρι αυτή την ημερομηνία.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Οκτωβρίου 1976.

Labels: 3
17
6